Document ID: 31988R0015

*****
ΚΑΝΟΝΙΣΜΟΣ (ΕΟΚ) αριθ. 15/88 ΤΗΣ ΕΠΙΤΡΟΠΗΣ
της 30ής Δεκεμβρίου 1987
περί του καθεστώτος εισαγωγής στο Ηνωμένο Βασίλειο και στην Ισπανία ορισμένων κλωστοϋφαντουργικών προϊόντων (κατηγορίες 13 και 10 αντίστοιχα), καταγωγής Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2072/84 του Συμβουλίου της 29ης Ιουνίου 1984 σχετικά με το κοινό καθεστώς που εφαρμόζεται για τις εισαγωγές ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας (1), όπως τροποποιήθηκε τελευταία από τον κανονισμό (ΕΟΚ) αριθ. 4132/86 (2), και ιδίως το άρθρο 12,
Εκτιμώντας:
ότι στο άρθρο 12 του κανονισμού (ΕΟΚ) αριθ. 2072/84 καθορίζονται οι όροι θεσπίσεως ποσοτικών περιορισμών· ότι οι εισαγωγές στο Ηνωμένο Βασίλειο και την Ισπανία ορισμένων κλωστοϋφαντουργικών προϊόντων (κατηγοριών 13 και 10 αντίστοιχα) καταγωγής Κίνας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 12·
ότι σύμφωνα με τις διατάξεις της παραγράφου 5 του άρθρου 12 του κανονισμού (ΕΟΚ) αριθ. 2072/84, κοινοποιήθηκε στις 25 Σεπτεμβρίου 1987 στην Κίνα αίτηση διαβουλεύσεων·
ότι σε αναμονή της ολοκλήρωσης των διαβουλεύσεων που έχουν ζητηθεί, οι εισαγωγές στο Ηνωμένο Βασίλειο και την Ισπανία υπόκεινται για την περίοδο από 25 Σεπτεμβρίου έως 24 Δεκεμβρίου 1987 σε προσωρινά ποσοτικά όρια, δυνάμει του κανονισμού (ΕΟΚ) αριθ. 3073/87 της Επιτροπής (3)·
ότι, κατά τις διαβουλεύσεις που πραγματοποιήθηκαν στις 15 και 18 Δεκεμβρίου 1987, συμφωνήθηκε να εφαρμοστούν για την περίοδο από 25 Σεπτεμβρίου έως 31 Δεκεμβρίου 1987 και για το έτος 1988 ποσοτικά όρια στις εισαγωγές στο Ηνωμένο Βασίλειο προϊόντων της κατηγορίας 13 και στην Ισπανία προϊόντων της κατηγορίας 10·
ότι, σύμφωνα με τους όρους της παραγράφου 13 του εν λόγω άρθρου η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του κανονισμού (ΕΟΚ) αριθ. 2072/84 ·
ότι τα εν λόγω προϊόντα τα οποία έχουν εξαχθεί από την Κίνα μεταξύ της 25ης Σεπτεμβρίου 1987 και της ημερομηνίας ενάρξεως ισχύος του κανονισμού (ΕΟΚ) αριθ. 3073/87 πρέπει να αφαιρεθούν από το καθορισθέν ποσοτικό όριο·
ότι τα ποσοτικά αυτά όρια δεν εμποδίζουν την εισαγωγή προϊόντων που καλύπτονται από τα όρια αυτά και τα οποία αποστέλλονται από την Κίνα πριν από την ημερομηνία ενάρξεως ισχύος του κανονισμού (ΕΟΚ) αριθ. 3073/87·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εισαγωγή στο Ηνωμένο Βασίλειο και στην Ισπανία των προϊόντων καταγωγής Κίνας των κατηγοριών 13 και 10 αντίστοιχα, που περιλαμβάνονται στο παράρτημα, υπόκεινται στα προσωρινά ποσοτικά όρια που προβλέπονται στο ίδιο παράρτημα, υπό την επιφύλαξη των διατάξεων του άρθρου 2.
Άρθρο 2
1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλλησαν από την Κίνα προς το Ηνωμένο Βασίλειο και την Ισπανία πριν από την ημερομηνία ενάρξεως ισχύος του κανονισμού (ΕΟΚ) αριθ. 3073/87 τα οποία δεν έχουν ακόμα τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα πριν από αυτή την ημερομηνία.
2. Οι εισαγωγές των προϊόντων που έχουν αποσταλεί από την Κίνα προς το Ηνωμένο Βασίλειο και την Ισπανία από την ημερομηνία ενάρξεως ισχύος του κανονισμού (ΕΟΚ) αριθ. 3073/87 εξακολουθούν να υπόκεινται στο σύστημα διπλού ελέγχου που προβλέπει το παράρτημα V του κανονισμού (ΕΟΚ) αριθ. 2072/84.
3. Όλες οι ποσότητες των προϊόντων που αποστέλλονται από την Κίνα από τις 25 Σεπτεμβρίου 1987 προς το Ηνωμένο Βασίλειο και την Ισπανία και τίθενται σε ελεύθερη κυκλοφορία αφαιρούνται από τα καθορισθέντα ποσοτικά όρια.
Εντούτοις, τα προσωρινά αυτά ποσοτικά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλλεί από την Κίνα πριν από την ημερομηνία ενάρξεως ισχύος του κανονισμού (ΕΟΚ) αριθ. 3073/87.
Άρθρο 3
Καταργείται ο κανονισμός (ΕΟΚ) αριθ. 3073/87.
Άρθρο 4
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ισχύει έως τις 31 Δεκεμβρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Δεκεμβρίου 1987.

Labels: 3
1
18